wannaphong/clean_thaiwikipedia huggingface dataset:
# โนเกีย 2760
โนเกีย 2760 เป็นโทรศัพท์มือถือแบบฝาพับ ออกแบบโดยโนเกีย ในปี2550 และผลิตในฮังการี  ใช้คลื่นความถี่แบบ Dual GSM 900/1800 หรือ 850/1900 (รองรับEDGE) โนเกีย 2760 ใช้มากที่สุดในประเทศฟินแลนด์http://www.digitoday.fi/mobiili/2010/05/07/tassa-on-suomen-suosituin-kannykka/20106574/66 info from webcite, finnish
 อ้างอิง
# โนเกีย 8600 ลูนา
โนเกีย 8600 ลูนา เป็นโทรศัพท์มือถือที่ผลิตโดยโนเกีย มีสแตนเลสเคลือบฝาหลัง น้ำหนัก 140 กรัมNokia 8600 Luna, review, Damian Koh, CNET Asia, July 26, 2007.  Accessed on line December 4, 2007. รวมถึงมีจอแสดงผล แบบ TFT (240 x 320 พิกเซล), กล้อง 2 ล้านพิกเซล, บันทึกวิดีโอและสตรีมมิ่ง, เครื่องเล่นเพลงดิจิทัลและวิทยุ FMNokia 8600 Luna, review, Damian Koh, CNET Asia, July 26, 2007.  Accessed on line December 4, 2007.
# สถานีรถไฟโอเตมาจิ
สถานีรถไฟโอเตมาจิ  เป็นสถานีรถไฟใต้ดินในเขตชิโยดะ กรุงโตเกียว มีรถไฟใต้ดินถึง 5 เส้นทางให้บริการที่สถานีแห่งนี้ ทั้งของโตเกียวเมโทรและรถไฟใต้ดินโทเอ ทำให้สถานึรถไฟแห่งนี้เป็นสถานีรถไฟใต้ดินที่ใหญ่ที่สุดในประเทศญี่ปุ่น 

 เส้นทาง
# ดาชิ
ดาชิ  เป็นน้ำซุปที่ใช้ในการทำอาหารญี่ปุ่นหลากหลายประเภท  อาหารประเภทน้ำจำนวนมากก็ทำมาจากดาชิ อาทิ ซุปมิโซะ, น้ำแกงใส, น้ำราเม็ง เป็นต้น ปัจจุบันผู้คนนิยมทำดาชิอย่างง่ายคือน้ำดาชิที่ต้มคมบุกับใส่ปลาโอฝอยอบแห้ง หรือหาซื้อเป็นผงดาชิสำเร็จรูปได้ตามซูเปอร์มาร์เก็ต

 ประเภทของดาชิ 
 คมบุดาชิ เป็นน้ำซุปที่ได้มาจากการต้มสาหร่ายคมบุ
 นิโบชิดาชิ เป็นน้ำซุปที่ได้มาจากการต้มปลาซาร์ดีนขนาดเล็กตากแห้งที่หักหัวและแคะใส้ในออกแล้ว
 ชีตาเกะดาชิ เป็นน้ำซุปที่ได้มาจากการต้มเห็ดหอม
# กลุ่มอาการพอตเตอร์
กลุ่มอาการพอตเตอร์  หรือ ภาวะเกิดต่อเนื่องพอตเตอร์  หรือ ภาวะเกิดต่อเนื่องจากน้ำคร่ำน้อย  เป็นความผิดปกติของตัวอ่อนหรือทารกที่เกิดจากการมีน้ำคร่ำน้อย จนทำให้การเจริญของทารกในครรภ์ผิดปกติไป

ภาวะน้ำคร่ำน้อยเกิดได้จากหลายสาเหตุ เช่นจากโรคไตของทารก เช่น ไตไม่เจริญทั้งสองข้าง ท่อไตหรือท่อปัสสาวะตัน โรคถุงน้ำในไต ไตเจริญไม่เต็มที่ น้ำคร่ำรั่วซึม ครรภ์เป็นพิษ รกเสื่อม เป็นต้น
# ธงหมู่เกาะนอร์เทิร์นมาเรียนา
ธงของหมู่เกาะนอร์เทิร์นมาเรียนา ประกาศใช้อย่างเป็นทางการเมื่อวันที่ 1 กรกฎาคม ค.ศ. 1985, ตามบทบัญญัติรัฐธรรมนูญแห่งหมู่เกาะนอร์เทิร์นมาเรียนา.

ธงประจำเครือรัฐได้รับการออกแบบโดยนักธัชวิทยาทางภูมิศาสตร์ที่มีชื่อว่า ตากา ระหว่างปี ค.ศ. 1985. ซึ่งธงแบบแรกมีลักษณะเป็นรูปเสาหินโบราณประกอบกับดาวห้าแฉกสีขาว โดยเริ่มใช้โดยพฤตินัยเมื่อ ค.ศ. 1972 อีก4ปีต่อมาได้มีการรับรองให้ใช้ธงดังกล่าวเป็นธงประจำเครือรัฐอย่างเป็นทางการเมื่อ ค.ศ. 1976 .ในปี ค.ศ. 1985 ได้มีการเพิ่มช่อดอกมวาร์มวาร์โอบล้อมเสาหิน แบบธงดังกล่าวได้รับรองไว้ในบทบัญญัติรัฐธรรมนูญแห่งเครือรัฐ. ความหมายทั้งสามสิ่งที่ปรากฏบทธงดังนี้ เสาหินโบราณ หมายถึง ชาวชามอร์โร ช่อดอกมวาร์มวาร์ หมายถึง ชาวคาร์โรไลน์ ดาวห้าแฉกสีขาว หมายถึง สหรัฐอเมริกาในฐานะผู้ให้การคุ้มครองดินแดนเครือรัฐ พื้นธงสีน้ำเงิน หมายถืง ผืนน้ำในมหาสมุทรแปซิฟิคอันเป็นที่ตั้งของร่องลึกก้นสมุทรมาเรียนา.

 พัฒนาการ
# ยู ชิน ฮอง
ยู ชิน ฮอง (You Chin Hong) นักมวยสากลสมัครเล่นชาวกัมพูชา เกิดเมื่อ 4 มิถุนายน พ.ศ. 2484 ติดทีมชาติกัมพูชาเข้าแข่งขันกีฬาโอลิมปิก พ.ศ. 2507 ที่ โตเกียวในรุ่นไลท์เวท รอบแรก แพ้ อเล็กซ์ โอดเฮียมโบ จากยูกันดา ตกรอบเมื่อ 11 ตุลาคม พ.ศ. 2507 และเคยได้เหรียญทองแดงเอเชียนเกมส์ในรุ่นไลท์เวทเมื่อ พ.ศ. 2505 ที่ จาการ์ตา
# ปัลลูบาซา
ปัลลูบาซา  เป็นอาหารพื้นเมืองของมากัซซาร์ในจังหวัดซูลาเวซีใต้ ทำจากเครื่องในของวัวหรือควาย ใช้การต้มเคี่ยวแบบเดียวกับโจโตมากัซซาร์ ต้มเครื่องในเป็นเวลานาน แล้วจึงใส่เนื้อ นำมาหั่นใส่ชาม นิยมกินกับบูราซา
อ้างอิง
  Situs Portal Kota Makassar
# โจโตมากัซซาร์
โจโตมากัซซาร์  เป็นอาหารอินโดนีเซียที่มีจุดกำเนิดในมากัซซาร์ในจังหวัดซูลาเวซีใต้ เป็นซุปเนื้อใส่ถั่วลิสงบด บางครั้งจะเพิ่มเครื่องใน เช่น ไส้ ตับ ปอด หัวใจ หรือสมองวัว กินกับบูราซาหรือเกอตูปัต
# กนโร
กนโร  เป็นซุปซี่โครงแบบอินโดนีเซีย มีต้นกำเนิดในมากัซซาร์ และบูกิซในจังหวัดซูลาเวซีใต้ ซุปสีน้ำตาลออกดำ กินกับบูราซาหรือเกอตูปัตที่หั่นเป็นชิ้นพอคำหรือข้าว ปรุงให้รสจัดด้วยเครื่องเทศ เช่น ผักชี, ผล Pangium edule ซึ่งทำให้น้ำออกสีดำ ในปัจจุบันมีการดัดแปลงเป็นกนโรแห้ง หรือกนโรย่างโดยนำซี่โครงมาทาด้วยเครื่องปรุงของน้ำซุปกนโรแล้วย่างให้สุก
# แครมบรูว์เล
แครมบรูว์เล (, แปลตามตัวอักษรว่า "ครีมที่ถูกเผาไหม้") เป็นของหวานชนิดหนึ่ง ประกอบด้วยคัสตาร์ดด้านล่าง (มักเป็นรสวานิลลา) ด้านบนเป็นชั้นคาราเมลแข็งซึ่งได้จากการเผาไหม้ของน้ำตาล เสิร์ฟที่อุณหภูมิห้อง

 ประวัติ 
แครมบรูว์เลปรากฏชื่ออยู่ในตำราทำอาหารของพ่อครัวฟร็องซัว มาซียาโล (François Massialot) ฉบับปี ค.ศ. 1691 แต่ในตำราทำอาหารของมาซียาโล ฉบับปี ค.ศ. 1731 เรียกแครมบรูว์เลว่า "แครม็องแกลซ" หรือครีมแบบอังกฤษ Harold McGee, On Food and Cooking: The Science and Lore of the Kitchen (Simon and Schuster) 2004:97; McGee notes "An English model for 'English cream' hasn't yet been unearthed." ในช่วงต้นคริสต์ศตวรรษที่ 18 ของหวานชนิดนี้มีชื่อเรียกว่า "เบินต์ครีม" หรือครีมเผา (burnt cream) ในภาษาอังกฤษ

ส่วนในบริเตนใหญ่ มีการแนะนำแครมบรูว์เลอีกชนิดหนึ่งให้เป็นที่รู้จักในวิทยาลัยทรินิตี มหาวิทยาลัยเคมบริดจ์ ในปี ค.ศ. 1879 แครมบรูว์เลชนิดนั้นจึงมีชื่อท้องถิ่นว่า "ครีมทรินิตี" (Trinity Cream) หรือ "ครีมเผาแบบเคมบริดจ์" (Cambridge burnt cream) อย่างไรก็ตาม ครีมทรินิตีก็ไม่ได้รับการคิดค้นขึ้นที่มหาวิทยาลัยเคมบริดจ์แต่อย่างใด"the story that crème brûlée itself was invented at the College almost certainly has no basis in fact."  กล่าวกันว่าสูตรของครีมทรินิตีมาจากแอเบอร์ดีนไชร์ในสกอตแลนด์The story of its introduction to Trinity was published in 1908 in the Ocklye Cookery Book, as reported by Elizabeth David, Is There a Nutmeg in the House?: Essays on Practical Cooking with More Than 150 Recipes, p. 246

 เกรมากาตาลานา 
ในแคว้นกาตาลุญญาของสเปนมีของหวานที่คล้ายกับแครมบรูว์เล เรียกว่า "เกรมากาตาลานา" (, "ครีมแบบกาตาลุญญา") หรือ "เกรมากรามาดา" (, "ครีมเผา") มักรับประทานกันในวันนักบุญโยเซฟ (19 มีนาคม) แต่ปัจจุบันหารับประทานได้ตลอดปี โดยคัสตาร์ดของเกรมากาตาลานามีส่วนผสมคือเปลือกส้มและอบเชย บางครั้งประดับด้วยสับปะรดด้านบน

 การเสิร์ฟ 
thumb|การเผาให้น้ำตาลละลายด้วยเครื่องพ่นไฟ
แครมบรูว์เลมักเสิร์ฟมาในถ้วยเซรามิก โดยอาจเตรียมชั้นคาราเมลแยกไว้ก่อนแล้วนำมาจัดวางบนส่วนคัสตาร์ดเมื่อจะเสิร์ฟ หรืออาจทำชั้นคาราเมลบนส่วนคัสตาร์ดโดยตรงก่อนเสิร์ฟเลยก็ได้ ในกรณีหลังนี้ จะต้องโรยน้ำตาลลงบนผิวหน้าคัสตาร์ดให้ทั่ว แล้วเผาให้ไหม้ละลายจนมีสีน้ำตาลโดยใช้ความร้อนจากเตาหรือเครื่องพ่นไฟเล็ก ๆ จากนั้นจึงปล่อยให้คาราเมลแข็งตัว
# ดาฮิร์ ริยาเล คาฮิน
ดาฮิร์ ริยาเล คาฮิน (,) เป็นนักการเมืองชาวโซมาเลีย ผู้เคยได้ดำรงตำแหน่งประธานาธิบดีโซมาลีแลนด์ สาธารณรัฐที่ได้รับการยอมรับในระดับสากลว่าเป็นเขตปกครองตนเองของประเทศโซมาเลียตั้งแต่ พ.ศ. 2545 - พ.ศ. 2553The Transitional Federal Charter of the Somali Republic : "The Somali Republic shall have the following boundaries. (a) North; Gulf of Aden. (b) North West; Djibouti. (c) West; Ethiopia. (d) South south-west; Kenya. (e) East; Indian Ocean." นอกจากนี้เขายังเป็นเจ้าหน้าที่อาวุโสในกองกำลังรักษาความมั่นคงแห่งชาติและรองประธานาธิบดีโซมาลีแลนด์ตั้งแต่ พ.ศ. 2540 ถึง พ.ศ. 2545See: Somaliland Local Government Re‐organisation through Presidential Decrees in an Election Year, by Ibrahim Hashi Jama, Somalilandlaw.com, 7 April 2008. Accessed on 5 February 2015.
# อับดิเราะห์มาน อาห์เมด อาลี ตูร์
อับดิเราะห์มาน อาห์เมด อาลี ตูร์ (,) เป็นนักการเมืองชาวโซมาเลีย ผู้เคยได้ดำรงตำแหน่งประธานาธิบดีคนแรกของโซมาลีแลนด์ สาธารณรัฐที่ได้รับการยอมรับในระดับสากลว่าเป็นเขตปกครองตนเองของประเทศโซมาเลียSomaliland and Peace in the Horn of Africa: A Situation Report and Analysis, M. Bryden, UN Emergencies Unit for Ethiopia Drafted 13 November 1995.  Updated/edited version Published in African Security Review Vol 13 No 2, 2004 .
# ฟุตบอลอาเซียนชิงแชมป์เยาวชนอายุไม่เกิน 16 ปี
ฟุตบอลอาเซียนชิงแชมป์เยาวชนอายุไม่เกิน 16 ปี เป็นการแข่งขันฟุตบอลระหว่างประเทศประจำปีของสมาชิกใน สหพันธ์ฟุตบอลอาเซียน (AFF) และชาติที่ถูกรับเชิญมาเป็นครั้งคราวก็มาจากส่วนที่เหลือของทวีปเอเชีย ทัวร์นาเมนต์ที่เล่นก่อนหน้านี้ที่อยู่ภายใต้อายุไม่เกิน 17 ปีการแข่งขันจัดขึ้นเป็นครั้งแรกในปี 2002 และกลับมาแข่งขันต่อในปี 2005

 ผลการแข่งขัน 
ปีเจ้าภาพรอบชิงชนะเลิศนัดชิงอันดับที่สามชนะเลิศผลอันดับที่สองอันดับที่สามผลอันดับที่สี่2002รายละเอียด4 – 11 – 02005รายละเอียดไทย1 – 1 (4-3 ลูกโทษ) 3 – 12006รายละเอียดเวียดนามพบกันหมดพบกันหมด2007รายละเอียดกัมพูชา3 – 21 – 1(4-3 ลูกโทษ) 2008รายละเอียดอินโดนีเซีย1 – 1(5-4 ลูกโทษ) 3 – 02009รายละเอียดไทยไม่มีการแข่งขันไม่มีการแข่งขัน2010รายละเอียดอินโดนีเซีย1 – 02 – 02011รายละเอียดลาว1 – 02 – 12012รายละเอียดลาว3 – 13 – 02013รายละเอียดพม่า1 – 1(3-2 ลูกโทษ) 0 – 0(7-6 ลูกโทษ) 2014รายละเอียดอินโดนีเซียไม่มีการแข่งขันไม่มีการแข่งขัน2015รายละเอียดกัมพูชา3 – 010 – 22016รายละเอียดกัมพูชา3 – 3(5-3 ลูกโทษ) 3 – 02017รายละเอียดไทย0 – 0(4–2 ลูกโทษ) 3 – 22018รายละเอียดอินโดนีเซีย|1 – 1(4–3 ลูกโทษ) 
|
|
|
|1 – 0|
|-
|2019รายละเอียด
|ไทย
|
|
|2 – 1|
|
|
|0 – 0|
|-
|2022รายละเอียด
|อินโดนีเซีย
|
||1–0|
|
| 
|3–0|
|-
|2024รายละเอียด
|อินโดนีเซีย
|
||1–1|
|
|
|5–0'''

ความสำเร็จในการแข่งขัน

ชาติชนะเลิศรองชนะเลิศอันดับที่สามอันดับที่สี่3 (2007, 2011, 2015)5 (2005, 2017, 2018, 2019, 2024)2 (2016, 2022)1 (2012)3 (2006, 2010, 2017)2 (2016, 2022)1 (2007)3 (2013, 2019, 2024)3 (2008, 2016, 2024)1 (2012)3 (2013, 2015, 2017)—2 (2002, 2005)2 (2006, 2015)1 (2011)—2 (2018, 2022)1 (2013)3 (2002, 2019, 2024) 2 (2007, 2010)2 (2013, 2019)—2 (2008, 2018)3 (2002, 2005, 2017)1 (2012)————3 (2002,2007, 2011)2 (2005, 2012)2 (2006, 2015)—1 (2010)———1 (2008)————1 (2006)———1 (2010)————2 (2008, 2011)———1 (2016)
# เยดนาซีเยดีนา
เยดนาซีเยดีนา  เป็นเพลงชาติเดิมของสาธารณรัฐบอสเนียและเฮอร์เซโกวีนา ใช้ระหว่างปี ค.ศ. 1992–1998

 ประวัติ 

 เนื้อร้อง 
ในโอกาสส่วนใหญ่ จะร้องแค่บทแรกกับบทร้องประสานเสียงเท่านั้น
รุ่นแรกภาษาบอสเนียภาษาไทยบทแรกZemljo tisućljetna, 
na vjernost ti se kunem. 
Od mora do Save 
od Drine do Une.ข้าขอสาบานว่าจะจงรักภักดีต่อท่าน
ดินแดนอันมีมานับพันปี
จากแม่น้ำซาวาลงสู่ทะเล
จากแม่น้ำดรีนาสู่แม่น้ำอูวาร้องประสานเสียงJedna si, jedina, 
moja domovina. 
Jedna si jedina 
Bosna i Hercegovina.เพื่อท่านผู้เดียวเท่านั้น
ปิตุภูมิหนึ่งเดียวที่ข้ามี
เพื่อท่านผู้เดียวเท่านั้น
บอสเนียและเฮอร์เซโกวีนาบทสองBog nek' te sačuva 
za pokoljenja nova. 
Zemljo mojih snova, 
mojih pradjedova.ขอพระเจ้าคุ้มครองท่าน
เพื่อยุวชนรุ่นหลัง
ท่านคือดินแดนในฝันของข้า
ดินแดนแห่งบรรพบุรุษของข้าร้องประสานเสียงJedna si, jedina, 
moja domovina.
Jedna si jedina 
Bosna i Hercegovina.เพื่อท่านผู้เดียวเท่านั้น
ปิตุภูมิหนึ่งเดียวที่ข้ามี
เพื่อท่านผู้เดียวเท่านั้น
บอสเนียและเฮอร์เซโกวีนาบทสามTeško onoj ruci
koja ti zaprijeti
Sinovi i kćeri
za te će umrijetiให้ความวิบัติเกิดกับหัตถ์
ที่เข้ามารุกรานท่าน
บุตรและบุตรีทั้งหลาย
พวกเขายอมตายเพื่อท่านร้องประสานเสียงJedna si, jedina, 
moja domovina.
Jedna si jedina 
Bosna i Hercegovina.เพื่อท่านผู้เดียวเท่านั้น
ปิตุภูมิหนึ่งเดียวที่ข้ามี
เพื่อท่านผู้เดียวเท่านั้น
บอสเนียและเฮอร์เซโกวีนา

รุ่นที่สองภาษาบอสเนียภาษาอังกฤษบทแรกPreko tamnih gora, 
od Save do mora. 
Na vjernost ti se kunem
od Drine do Une.Over the dark mountains,
From the Sava to the sea.
Pledge my loyalty to you,
from the Drina to the Una.ร้องประสานเสียงJedna si, jedina, 
naša domovina. 
Jedna si jedina 
Bosna i Hercegovina.You are the one and only,
Our homeland.
You are the one and only, 
Bosnia and Herzegovina.บทสองTeško onoj ruci
koja ti zaprijeti
Sinovi i kćeri
za te će umrijetiHard on that hand,
which threatens you.
Sons and daughters,
they will die for you.ร้องประสานเสียงJedna si, jedina, 
naša domovina.
Jedna si jedina 
Bosna i Hercegovina.You are the one and only,
Our homeland.
You are the one and only 
Bosnia and Herzegovina.บทสามBog nek' te sačuva 
za pokoljenja nova. 
Zemljo krvi naše, 
naših pradjedova.May God save you 
For the generations to come 
The land of our blood, 
the land of our great-grandfathers.ร้องประสานเสียงJedna si, jedina, 
naša domovina.
Jedna si jedina 
Bosna i Hercegovina.You are the one and only,
Our homeland.
You are the one and only 
Bosnia and Herzegovina.
# ตราบวันฟ้าใส
ตราบวันฟ้าใส  เป็นซีรีส์มังงะที่ได้รับการตีพิมพ์อย่างต่อเนื่องที่เขียนโดยชิกะ อุมิโนะ ซึ่งเป็นที่รู้จักกันดีกับผลงานชุดหวานใจกับใบโคลเวอร์  ผลงานชุดนี้เริ่มตีพิมพ์ในนิตยสารแนวเซเน็งที่ชื่อยังแอนิมอล ของฮะกุเซ็งฉะ อย่างต่อเนื่องตั้งแต่ฉบับที่สิบสี่ในปี ค.ศ. 2007 (ตีพิมพ์เมื่อวันที่ 13 กรกฎาคม ค.ศ. 2007) นอกจากนี้ ยังมีรายการซีรีส์โทรทัศน์เชิงพาณิชย์ที่ได้รับการประกาศโดยฮะกุเซ็งฉะในหลายสถานีโทรทัศน์ของประเทศญี่ปุ่น รวมถึงได้รับการโพสต์ในเว็บไซต์อย่างเป็นทางการ และทังโกบงสิบเล่มของซีรีส์นี้ได้รับการเปิดตัวแล้ว

 การตอบรับ 
ในปี ค.ศ. 2009 ผลงานชุดนี้ได้รับการเสนอเข้าชิงรางวัลมังงะไทโชประจำปี ครั้งที่ 2  แล้วเรื่องนี้ก็ได้รับรางวัลดังกล่าวในปี ค.ศ. 2011  รวมถึงในปีเดียวกัน เรื่องนี้ก็ได้รับรางวัลมังงะโคดันชะในประเภทการ์ตูนทั่วไป (ร่วมกับสเปซบราเธอร์ส สองสิงห์อวกาศ ของชูยะ โคะยะมะ) สำหรับในปี ค.ศ. 2014 ผลงานชุดนี้ก็ได้รับรางวัลวัฒนธรรมเทะซึกะ โอะซะมุ ครั้งที่ 18 ในสาขาผลงานยอดเยี่ยมแห่งปี
# กีตาโลกีฮาลุมตาซี
"กีตาโลกีฮาลุมตาซี" (,) มีอีกชื่อว่า "ซาติลมาตาวัลปาซีฟีกู" (,) เป็นเพลงชาติของหมู่เกาะนอร์เทิร์นมาเรียนาในฐานะเครือรัฐในพิทักษ์ของสหรัฐอเมริกาตั้งแต่ ค.ศ. 1978 บทร้องภาษาชามอร์โรประพันธ์โดยสองพี่น้องตระกูลปันเกลินัน โฮเซ และโจควิน ภายหลังสงครามโลกครั้งที่ 2สิ้นสุดเมื่อ ค.ศ. 1945 เรียบเรียงทำนองโดย "เดวิด กาปิเลโอ ปีเตอร์ ทอลามวาร์" ก่อนวันประกาศใช้เพลงชาติ ได้มีการแก้ไขบทร้องภาษาชามอร์โรก่อนทำการบันทึกเสียงเมื่อ ค.ศ. 1976 วิเซนเต คิลิลิ ซาบลาน อดีตผู้ว่าการกรุงไซปัน ได้แปลบทร้องเป็นภาษาอังกฤษและภาษาญี่ปุ่นสำหรับขับร้องร่วมกับวงดนตรีเรมาตู ซึ่งเป็นวงแรกที่ได้ขับร้องเพลงดังกล่าวและบันทึกเสียงสำหรับเพลงชาติ 

ระหว่างการร่างรัฐธรรมนูญ รัฐบาลใหม่ได้มีการประกาศใช้เพลงดังกล่าวเป็นเพลงชาติอย่างเป็นทางการเมื่อ ค.ศ. 1996 ภายหลังมีการบัญญัติเพลงชาติไว้ในกฎหมายสาธารณะ มาตราที่ 10-28 ผ่านการพิจารณาจากสภาท้องถิ่น ลงนามโดยผู้ว่าการเครือรัฐ โฟร์เลียน ครูซ เทอเนอริโอ การขับร้องนั้นร้องทั้งสองภาษาโดยครูในโรงเรียนเป็นผู้สอนการขับร้อง ทำนองของนีเพลงนี้มีความคล้ายคลึงกับเพลงพื้นบ้านของเยอรมันที่มีชื่อว่า "Im schönsten Wiesengrunde" ซึ่งประพันธ์โดย วิลเฮล์ม กันส์ฮอน

งานพิธีการของทหารหรือสัญญาณเปิด/ปิดสถานีวิทยุและโทรทัศน์ ทำการบรรเลงเพลง "เดอะสตาร์สแปงเกิลด์แบนเนอร์" แล้วตามด้วยเพลงชาติของเครือรัฐ ในบางครั้งอาจมีการสลับการบรรเลงโดย เพลงชาติของเครือรัฐบรรเลงก่อนเพลงเดอะสตาร์สแปงเกิลด์แบนเนอร์

Gi Talo Gi Halom Tasi/Satil Matawal Pasifiko เนื้อร้องภาษาชามอร์โร  เนื้อร้องภาษาแคโรไลน์  เนื้อร้องภาษาอังกฤษบทร้อง 
Gi talo gi halom tåsi
Nai gaige tano-ho
Ayo nai siempre hu såga
Malago' ho.
Ya un dia bai hu hånåo
Bai fåtto ha' ta'lo
Ti sina håo hu dingo
O tano-ho. 
Satil matawal Pacifico
Igha elo faluweey iye
Ighilal igha ebwe lootiw
Tipeey iye.
Eew raal nge ibwe mwetesangi
Nge ibwal sefaalitiiy
Ese mmwel bwe ibwe lighiti
Bwe falaweey. 
In the middle of the sea
Is where my home is
That is where I will spend my days
It is my desire.
If I ever leave this place
One day I will return
For I can never leave you
O land of mine.บทประสานเสียง (x2) 
Mit beses yan mås
Hu saluda håo
Gatbo na islas Mariånas
Hu tuna håo 
Sangaras faal bwughuwal
Ay tirow ngalugh
Ling ghatchul teel
Faluw Mariånas
Ay Mwareiti 
A thousand times and more
I will honor and salute you
Beautiful islands of the Mariånas
Glory be to you
# ระยะทางพิสูจน์รัก (นวนิยาย)
ระยะทางพิสูจน์รัก  เป็นนวนิยายลำดับที่ 17 ของนิโคลัส สปากส์ วางจำหน่ายเมื่อวันที่ 17 กันยายน พ.ศ. 2556 โดยมีเนื้อหาเกี่ยวกับ ลุค คอลลิน อดีตแชมป์ขี่วัวที่ประสบอุบัติเหตุ และโซเฟีย แดนโค นักศึกษาสาวที่อยากได้งานในฝันด้านศิลปะในนิวยอร์ก 

 แบล็คเมาน์เทนวิทยาลัย 

 การนำมาสร้างเป็นภาพยนตร์ 

ภาพยนตร์ดัดแปลงจากทเวนตีท์เซนจูรีฟอกซ์ ได้ออกฉายเมื่อวันที่ 10 เมษายน พ.ศ. 2558 กำกับโดยจอร์จ ทิลล์แมน จูเนียร์ และดัดแปลงบทภาพยนตร์โดยเครก โบราเจน บริตต์ รอเบิร์ตสัน เป็น โซเฟีย สกอตต์ อีสต์วุด เป็น ลุค คอลลิน อลัน อัลดา เป็น ไอรา เลวินสัน แจ็ก ฮัสตัน รับบทเป็น วัยหนุ่มของไอรา และอูน่า แชปลิน รับบทเป็น รูธ

ภาพยนตร์เริ่มถ่ายทำเมื่อวันที่ 16 มิถุนายน พ.ศ. 2557 ในเมืองวิลมิงตัน, แจ็กสันวิลล์ และวินสตัน-ซาเลม
# วอตดูยูมีน
วอตดูยูมีน  เป็นเพลงของนักร้องชาวแคนาดา จัสติน บีเบอร์ และเป็นซิงเกิลนำจากสตูดิโออัลบั้มที่สี่ที่กำลังจะมาถึง เพลงถูกประกาศเป็นครั้งแรกในวันที่ 28 กรกฎาคม ค.ศ. 2015 ในรายการออนแอร์วิดไรอัน ซีเครสต์ ซิงเกิลออกจำหน่ายวันที่ 28 สิงหาคม ค.ศ. 2015 หลังจากออกจำหน่าย เพลงได้รับการตอบรับที่ดีจากนักวิจารณ์ และประสบความสำเร็จเชิงพาณิชย์ ขึ้นอันดับหนึ่งในประเทศออสเตรเลีย แคนาดา ฮังการี ไอร์แลนด์ เนเธอร์แลนด์ นิวซีแลนด์ สวีเดน สหราชอาณาจักร และสหรัฐอเมริกา เป็นซิงเกิลที่ติดชาร์ตสูงสุดของเขาในประเทศเยอรมนี เพลงเปิดตัวที่อันดับหนึ่งบนบิลบอร์ดฮอต 100 ด้วยยอดดาวน์โหลด 337,000 ครั้งในสัปดาห์แรก กลายเป็นซิงเกิลอันดับหนึ่งเพลงแรกของบีเบอร์ และเพลงที่ 23 ในประวัติศาสตร์ของชาร์ตที่เปิดตัวที่อันดับหนึ่ง เขายังเป็นศิลปินหนุ่มที่อายุน้อยที่สุดที่มีเพลงเปิดตัวที่อันดับหนึ่งบนบิลบอร์ดฮอต 100 ด้วย
# โซเระงะเซยู!
โซเระงะเซยู!  เป็นการ์ตูนสี่ช่องมังงะญี่ปุ่น เป็นผลงานร่วมที่แต่งโดยนักพากย์ อาซาโนะ มาสึมิ และวาดโดย เค็นจิโร ฮะตะ ภายใต้ชื่อ "ฮาจิเมะมาชิเตะ" มังงะเรื่องนี้เปิดตัวในงาน คอมิเก็ต 81 เมื่อเดือนธันวาคม พ.ศ. 2554 และเผยแพร่ต่อใน คอมิเก็ต จนถึงเดือนสิงหาคม พ.ศ. 2560 โซเระงะเซยู! ได้รับการจัดทำเป็นอนิเมะโดยสตูดิโอ กอนโซ ออกอากาศตั้งแต่เดือนกรกฎาคมถึงกันยายน พ.ศ. 2558

 เรื่องย่อ 
นักพากย์หน้าใหม่ทั้งสามคน อิจิโนเสะ ฟุตาบะ, โมเอซากิ อิจิโกะ และ โคฮานะ ริน กับการใช้ชีวิตในวงการนักพากย์ทั้งการพากย์เสียงในสื่ออนิเมะ, ดราม่าซีดี, เกม บทบรรยายหรือแม้แต่การพากย์เสียงภาพยนตร์จากต่างประเทศของพวกเธอ

 ตัวละคร 
 ตัวละครหลัก 

 

 

 

 อาโอโซระ โปรดักส์ชั่น 

 

 

 

 

 สื่อ 
 หนังสือการ์ตูน 
หนังสือการ์ตูนเรื่องนี้แต่งโดยนักพากย์ อาซาโนะ มาสึมิ วาดโดย เค็นจิโร ฮะตะ และได้วางแผงครั้งแรกที่งาน คอมิเก็ต ครั้งที่ 81 ในเดือนธันวาคมปี พ.ศ. 2554 ภายใต้ชื่อ "ฮาจิเมะมาชิเตะ" และวางแผงเรื่อยมาในงาน คอมิเก็ต

 อนิเมะ 
อนิเมะได้เริ่มฉายในวันที่ 7 กรกฎาคม พ.ศ. 2558 มีเพลง   (それが声優!, Seiyu's Life!?) โดยวง Earphones (Rie Takahashi, Yuki Nagaku, and Marika Kōno) เป็นเพลงเปิดเรื่องและมีเพลงปิดเรื่องเป็นเพลง   (あなたのお耳にプラグイン!, Plug In! To Your Ears?) โดย วง Earphones ซึ่งในทุก ๆ ตอนจะมีช่วง "Request Corner" ที่จะมีโควเวอร์เพลงจากอนิเมะชื่อดังแทรกอยู่ด้วย ในตอนที่ 6 มีการใช้เพลง   (耳の中へ, Into Your Ears?) โดย Earphones, เป็นเพลงปิด

 รายชื่อตอน 
 ตอนที่ ชื่อตอน ช่วง "Request Corner" นักพากย์รับเชิญ วันที่ฉาย
# ติสท์ลวงตา
ติสท์ลวงตา  เป็นภาพยนตร์ชีวประวัติอเมริกัน กำกับโดยทิม เบอร์ตัน นำแสดงโดย เอมี่ อดัมส์, คริสทอฟ วัลซ์, แดนนี่ ฮุสตัน, จอน โพลิโท, คริสเท็น ริตเตอร์, เจสัน ชวาตซ์แมน และเทเรนซ์ สแตมพ์ ภาพยนตร์เรื่องนี้เป็นเรื่องเกี่ยวกับชีวิตของศิลปินชาวอเมริกัน มาร์กาเร็ต คีน ศิลปินที่โด่งดังเป็นอย่างมากจากผลงานภาพวาดคาแร็กเตอร์ เด็กหญิงตาโต อันเป็นเอกลักษณ์ จนวันหนึ่งวอลเตอร์ คีน สามีของเธออ้างว่ารูปวาดเด็กหญิงตากลมโตทั้งหมดเป็นฝีมือของเขา ทำให้เกิดการต่อสู้ในชั้นศาลเป็นเวลานาน การตัดสินของผู้พิพากษาคือให้ต่างคนต่างวาดภาพขึ้นมาใหม่ใครวาดเหมือนของเก่ากว่าก็ชนะคดีไป หลังคดีฟ้องร้องระหว่างมาร์กาเร็ตและวอลเตอร์จบลง เผยให้เห็นว่าเธอเป็นศิลปินที่แท้จริงที่อยู่เบื้องหลังรูปวาดเด็กหญิงตากลมโตทั้งหมด

ติสท์ลวงตา เข้าฉายรอบปฐมทัศน์ในมหานครนิวยอร์กเมื่อวันที่ 15 ธันวาคม ค.ศ. 2014 เข้าฉายในประเทศสหรัฐอเมริกาเมื่อวันที่ 25 ธันวาคม ค.ศ. 2014 ภาพยนตร์เรื่องนี้ได้เสียงชื่นชมความคิดเห็นในเชิงบวก การแสดงของอดัมส์และวัลซ์ อดัมส์ได้รับรางวัลลูกโลกทองคำ สาขานักแสดงนำหญิงยอดเยี่ยม ประเภท ภาพยนตร์เพลงหรือตลก และได้รับการเสนอชื่อเข้าชิงรางวัลแบฟตา สาขานักแสดงหญิงยอดเยี่ยมในบทบาทนำ วัลซ์ ถูกเสนอชื่อเข้าชิงรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก และ ลานา เดล เรย์ ได้รับการเสนอชื่อเข้าชิงรางวัลลูกโลกทองคำ สาขาเพลงประกอบภาพยนตร์ยอดเยี่ยม "บิ๊กอายส์"
# แขวงมุก
แขวงมุก  เป็นแขวง (ทง) ของเขตชุงนังในกรุงโซล ประเทศเกาหลีใต้
# แขวงชุงฮวา
แขวงชุงฮวา  เป็นแขวง (ทง) ของเขตชุงนังในกรุงโซล ประเทศเกาหลีใต้
# แขวงมังอู
แขวงมังอู  เป็นแขวง (ทง) ของเขตชุงนังในกรุงโซล ประเทศเกาหลีใต้
# อายัมตาลีวัง
อายัมตาลีวัง  เป็นไก่ย่างรสจัดของอินโดนีเซีย ต้นกำเนิดมาจากเกาะลมบก เป็นอาหารยอดนิยมอย่างหนึ่งของชาวซาซัก อับดุล ฮามิด กล่าวอ้างว่าเขาเป็นคนคิดสูตรขึ้นเมื่อ พ.ศ. 2513 อายัมตาลีวังได้ชื่อตามชื่อหมู่บ้านการังตาลีวังในเมืองมาตารัม เมืองหลักของจังหวัดนูซาเติงการาตะวันตกซึ่งตั้งอยู่บนเกาะลมบก

อายัมตาลีวังทำจากไก่ที่ทำความสะอาดแล้ว นำไปย่างให้พอสุก นำลงจากเตาแล้วนำลงตำในครก นำไปทอดในน้ำมันแล้วรีบตักขึ้น จุ่มลงในซอสรสเผ็ดที่ทำจากกระเทียม พริก และกะปิ แล้วทอดหรือย่างต่อให้สุก ลักษณะเหมือนไก่ย่างทั่วไป มีซัมบัลเคลือบอยู่ รสหวานและเผ็ด กินกับผักบุ้งและมะเขือ มีบะหมี่กึ่งสำเร็จรูปรสอายัมตาลีวังในอินโดนีเซีย
# แขวงชินแน
แขวงชินแน  เป็นแขวง (ทง) ของเขตชุงนังในกรุงโซล ประเทศเกาหลีใต้
# แขวงมย็อนมก
แขวงมย็อนมก  เป็นแขวง (ทง) ของเขตชุงนังในกรุงโซล ประเทศเกาหลีใต้
# เขตชุงนัง
เขตชุงนัง (ฮันกึล: 중랑구; ฮันจา: 中浪區) เป็นหนึ่งใน 20 เขตที่อยู่ในโซล ประเทศเกาหลีใต้ ตั้งอยู่ทางทิศเหนือของแม่น้ำฮัน

นายกเทศมนตรีของเขตนี้คือ มุน บย็อง-คว็อน (문병권) นับตั้งแต่การเลือกตั้งของเขาในเดือนกรกฎาคมปี ค.ศ. 2006

 เขตการปกครอง 
 แขวงชุงฮวา (중화동 中和洞) 1, 2
 แขวงมังอู (망우동 忘憂洞) 3, bondong(1 และ 2 ถูกรวมในเดือน มกราคม ในปี ค.ศ. 2008)
 แขวงมุก (묵동 墨洞) 1, 2
 แขวงมย็อนมก (면목동 面牧洞) 2, 3, 4, 5, 7, bondong(1 และ 6 ถูกรวมในเดือน มกราคม ในปี ค.ศ. 2008)
 แขวงซังบง (상봉동 上鳳洞) 1, 2
 แขวงชินแน (신내동 新內洞) 1, 2

 การคมนาคม 
 โคเรียล
 สายจุงอัง
(เขตทงแดมุน) ← ชุงนัง — มังอู — ยังว็อน → (เมืองคูรี)
องค์การรถไฟฟ้ามหานครโซลคอร์พอเรชัน
รถไฟใต้ดินโซล สาย 6
(เขตโนว็อน) ← บงฮวาซัน
รถไฟใต้ดินโซล สาย 7
(เขตโนว็อน) ← ม็อกกล — ชุงฮวา — ซังบง — มย็อนมก — ซากาช็อง — ยงมาซัน → (เขตควังจิน)

 เมืองพี่เมืองน้อง 
  ฉงเหวิน, ประเทศจีน
# ทฤษฎีรักนิรันดร
ทฤษฎีรักนิรันดร  เป็นภาพยนตร์ชีวประวัติแนวโรแมนติกในปี 2015 ของประเทศอังกฤษ กำกับโดยเจมส์ มาร์ช และเขียนบทดัดแปลงโดยแอนโธนี นิคาร์เทิน Travelling to Infinity: My Life with Stephen โดยเจน ไวลด์ ฮอว์กิ้ง เขียนถึงความสัมพันธ์ของเธอกับอดีตสามีนักฟิสิกส์ทฤษฎี สตีเฟน ฮอว์คิง ที่เป็นโรคเซลล์ประสาทสั่งการ และความสำเร็จของเขาในฟิสิกส์

นำแสดงโดย เอดดี เรดเมย์น, เฟลิซิตี้ โจนส์, ชาร์ลี ค็อกซ์, เอมิลี่ วัตสัน, ไซม่อน แม็คเบอร์นี่ย์ และเดวิด ธิวลิส ฉายรอบปฐมทัศน์โลกที่ โตรอนโตอินเตอร์เนชั่นแนลฟิล์มเฟสติวัล วันที่ 7 กันยายน ค.ศ. 2014

ภาพยนตร์เรื่องนี้ได้รับการตอบรับและคำวิจารณ์ในเชิงบวกทั่วโลก และได้รับการเสนอชื่อเข้าชิงรางวัลมากมาย เช่น รางวัลสมาคมนักแสดงภาพยนตร์และโทรทัศน์, รางวัลแซทเทิร์น เป็นต้น เรดเมย์นเป็นสตีเฟน ฮอว์คิง เขาได้รับเสียงชื่นชมอย่างกว้างขวาง ได้รับรางวัลหลายรางวัลและการเสนอชื่อเข้าชิง รวมทั้งได้รับรางวัลออสการ์ สาขานักแสดงนำชายยอดเยี่ยมอีกด้วย ภาพยนตร์ได้รับการเสนอชื่อเข้าชิงรางวัลลูกโลกทองคำ 4 สาขา และคว้ามาได้ 2 สาขาคือ สาขานักแสดงนำชายยอดเยี่ยม ในภาพยนตร์ประเภทดราม่า (เรดเมย์น) และดนตรีประกอบภาพยนตร์ยอดเยี่ยม (โจฮานสัน) เข้าชิงรางวัลแบฟตาทั้งหมด 10 สาขา คว้ามาได้ 3 สาขาคือ สาขาภาพยนตร์อังกฤษยอดเยี่ยม, นักแสดงนำชายยอดเยี่ยม (เรดเมย์น) และบทภาพยนตร์ดัดแปลงยอดเยี่ยม (นิคาร์เทิน)

 เนื้อเรื่อง 
สตีเฟน ฮอว์คิง (เอดดี เรดเมย์น) นักฟิสิกส์ดาราศาสตร์ผู้มีชื่อเสียงโด่งดัง ซึ่งป่วยเป็นโรคเซลล์ประสาทสั่งการเสื่อม (หรือโรคกล้ามเนื้ออ่อนแรง) ตั้งแต่อายุ 21 ปี และแพทย์วินิจฉัยว่าเขาจะมีชีวิตอยู่ได้อีก 2 ปี แต่ด้วยความรัก กำลังใจ และความมุ่งมั่นของ เจน (เฟลิซิตี้ โจนส์) แฟนสาวผู้ไม่เคยหวั่นไหว ทั้งสองจึงแต่งงานกัน โดยที่สตีเฟนไม่ย่อท้อในการต่อสู้กับโรคร้าย ทั้งคู่สร้างครอบครัวและเริ่มต้นสร้างผลงานใหม่ทางด้านการแพทย์และวิทยาศาสตร์ พวกเขาสร้างความสำเร็จได้มากกว่าที่พวกเขาเคยนึกฝันไว้ นั่นก็คือการอยู่มาจนถึงศตวรรษที่ 21
# แขวงซังบง
แขวงซังบง  เป็นแขวง (ทง) ของเขตชุงนังในกรุงโซล ประเทศเกาหลีใต้
# แรงโน้มถ่วง (เพลงทเวนตีไฟฟ์อาเวอส์)
"แรงโน้มถ่วง" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์

เนื้อหาของเพลงนี้ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคนนี่แหละ แต่พวกเราทุกคนเชื่อว่า ถ้าเรามีควาฝัน มีความแน่วแน่พอ เราจะสามารถก้าวผ่านทุกปัญหาไปได้ เหมือนแรงพลังที่จะต้านทุกแรงโน้มถ่วงออกไปได้ วันหนึ่งสิ่งที่เรียกว่า ความฝัน อาจจะกลายเป็นความจริงได้"

ในส่วนของดนตรี เพลงนี้เป็นเพลงสนุก เป็นเพลงเต้นรำ ที่มีกลิ่นอายของเพลงดิสโก้ ยุค 70 ซึ่งผสมไปด้วยเสียง ซินทิไซเซอร์แบบวินเทจ เป็นเพลงดิสโก้ ที่วงแอบใส่อารมณ์ดนตรีแบบภาพยนตร์จีน ให้อารมณ์เหมือนตอนที่จะออกเดินทางไปรบ

การตอบรับ
เพลง "แรงโน้มถ่วง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2558)อันดับสูงสุด ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 24 พฤษภาคม 2558 4 95.5 เอฟเอ็ม เวอร์จิ้นฮิตซ์ ชาร์ตท็อป 40 21 FM 98.5 Click Chart Top 20 2จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100GMM Grammy Gmember Chart Top 100 ประจำวันที่ 13 เมษายน 2558 100 อันดับ เพลงไทยที่เพราะและฮิตที่สุด  35